ཕྱི་ལོ་༡༩༨༩ལོར་པཎ་ཆེན་རིན་པོ་ཆེ་གློ་བུར་དུ་དགོངས་པ་རྫོགས་རྗེས་དུས་ཐུང་ནང་ནུས་པ་ཕྲན་བུ་ཡོད་པའི་གོང་གསལ་གྱི་གཏན་འབེབས་དེ་ཡང་ཡལ་འགོ་ཚུགས།དེའི་ཐད་ཕྱི་ལོ་༡༩༩༡ཟླ་༤ཚེས་༢༦ཉིན་བོད་རང་སྐྱོང་ལྗོངས་ཆབ་སྲིད་གྲོས་ཚོགས་ཟེར་བའི་ཚོགས་མི་ཕུར་བུ་བདུད་འདུལ་གྱིས་གཏན་འབེབས་ནང་བཏོན་པའི་དམིགས་ཚད་དམའ་རུ་གཏོང་རྒྱུ་མེད་༡༣ཅེས་བསམ་འཆར་བཏོན་པ་དང༌།དེའི་ཕྱི་ཉིན་སྲིད་གྲོས་ཀྱི་ཚོགས་ཆུང་གི་ཚོགས་མི་ཚང་མས་ཁ་གཅིག་གྲགས་ཐོག་ནས་མི་རིགས་ས་ཁོངས་རང་སྐྱོང་དབང་ཆ་སྒོ་ཀུན་ནས་ལག་བསྟར་ཡོང་བའི་ཆེད་དུ་བོད་ཀྱི་སྐད་ཡིག་བེད་སྤྱོད་གཏོང་རྒྱུའི་ལས་དོན་ལ་མཐོང་ཆེན་དང་ཤུགས་སྣོན་བརྒྱབ་དགོས་གལ་ཤིན་ཏུ་ཆེ་བ་ཞིག་རེད།པཎ་ཆེན་སྐུ་ཕྲེང་བཅུ་པ་འཚོ་བཞུགས་སྐབས་བོད་ཀྱི་སྐད་ཡིག་བེད་སྤྱོད་གཏོང་རྒྱུའི་ལས་ཀར་མཐོང་ཆེན་གནང་གི་ཡོད་ཅིང༌།རིན་པོ་ཆེ་སྐུ་མྱ་ངན་ལས་འདས་རྗེས་ལས་དོན་དེ་མགོ་ཡོད་མཇུག་མེད་དུ་གྱུར་པར་ངོས་འཛིན་གནང་བར་མ་ཟད།ཚོགས་མི་ཐང་དཔོན་ཚེ་སྟོབས་ཀྱིས་རྒྱ་ནག་དབུས་གཞུང་ནས་ལོ་ལྟར་བོད་ཀྱི་སྐད་ཡིག་ཆེད་སྒོར་ཁྲི་ཚོ་སྟོང་ཕྲག་གཅིག་གནང་གི་ཡོད་ཀྱང་དེ་དག་དམིགས་ཡུལ་ལྟར་བེད་སྤྱོད་བྱེད་ཀྱི་མེད་པར་སྐྱོན་བརྗོད་ཤུགས་ཆེ་གནང་བ་རེད།༡༠དེ་བཞིན་ཆབ་མདོ་ས་ཁུལ་སྲིད་གྲོས་ཀྱི་ཚོགས་མི་པདྨ་རྡོ་རྗེས་གཏམ་བཤད་སྤེལ་བའི་ནང༌།